Остваривши контролу над читавим Апенинским полуострвом, Римљани улазе у сукоб са Картагином. Картагина је била феничанска колонија града Тира основана крајем 9. века п. н. е. Након пада Тира под власт Нововавилонског царства (Набуходоносор, 587. п. н. е.), Картагина је опстала као независна држава. У наредном периоду успоставила је таласократију у области Западног Средоземља. Сицилија је након Сицилијанских ратова подељена између Картагине (западна страна) и Грка (источна страна).